CELEX: 32016R0973
Language: lt
Date: 2016-06-17 00:00:00
Title: 2016 m. birželio 17 d. Komisijos įgyvendinimo reglamentas (ES) 2016/973 dėl leidimo naudoti cinko bislizinatą kaip visų rūšių gyvūnų pašarų priedą (Tekstas svarbus EEE)

18.6.2016   
            
            
               LT
            
            
               Europos Sąjungos oficialusis leidinys
            
            
               L 161/21
            
         KOMISIJOS ĮGYVENDINIMO REGLAMENTAS (ES) 2016/973
   2016 m. birželio 17 d.
   dėl leidimo naudoti cinko bislizinatą kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti L-lizinato HCl cinko chelatą; kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo naudoti L-lizinato HCl cinko chelatą kaip visų rūšių gyvūnų pašarų priedą, priskirtiną prie priedų kategorijos „maistiniai priedai“;
            
         
               (4)
            
            
               Europos maisto saugos tarnyba (toliau – Tarnyba) 2015 m. spalio 20 d. (2) nuomonėje padarė išvadą, kad siūlomomis naudojimo sąlygomis L-lizinato HCl cinko chelatas neturi nepageidaujamo poveikio gyvūnų sveikatai, žmonių sveikatai ar aplinkai ir kad vartotojų saugai nekiltų pavojaus, su sąlyga, kad bus imtasi tinkamų apsaugos priemonių;
            
         
               (5)
            
            
               kalbant apie poveikį aplinkai, visų pirma cinko nutekėjimą ir patekimą į paviršinį vandenį, Tarnyba 2014 m. balandžio 8 d. (3) nuomonėje rekomendavo gerokai sumažinti didžiausią cinko kiekį kelioms tikslinėms rūšims skirtuose visaverčiuose pašaruose. Tačiau siekiant užtikrinti, kad gyvūnų fiziologiniams poreikiams, įskaitant tam tikrus jų gyvenimo laikotarpius, nekiltų grėsmės ar nebūtų daromas joks kitas neigiamas poveikis gyvūnų sveikatai, Tarnybos rekomenduojamas cinko kiekio mažinimas neturėtų būti atliekamas vienu etapu. Siekiant toliau mažinti cinko kiekį, pašarų ūkio subjektai ir mokslinių tyrimų institutai turėtų būti skatinami rinkti naujus mokslinius duomenis apie skirtingų rūšių gyvūnų fiziologinius poreikius;
            
         
               (6)
            
            
               Tarnyba padarė išvadą, kad L-lizinato HCl cinko chelatas gali būti veiksmingas cinko šaltinis visų rūšių gyvūnams, ir rekomendavo medžiagą pavadinti cinko bislizinatu. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamento (EB) Nr. 1831/2003 21 straipsniu įsteigta Bendrijos etaloninė laboratorija. Cinko bislizinato vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą medžiagą;
            
         
               (7)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą medžiagą, priklausančią priedų kategorijai „maistiniai priedai“ ir funkcinei grupei „mikroelementų junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 17 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
      (2)  EFSA Journal 2015;13(11):4267.
   
      (3)  EFSA Journal 2014;12(5):3668.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Elemento (Zn) kiekis mg/kg visaverčio pašaro, kurio drėgnis yra 12 %
               
            
                  
                     Maistinių priedų kategorija. Funkcinė grupė: mikroelementų junginiai
                  
               
            
                  3b613
               
               
                  —
               
               
                  Cinko bislizinatas
               
               
                  
                     Priedo apibūdinimas:
                  
                  Milteliai arba granulės, kurių sudėtyje yra 13,5 % cinko ir ne mažiau kaip 85,0 % lizino.
                  Cinkas bislizinato HCl cinko chelato forma: ne mažiau kaip 85 %.
                  
                     Veikliosios medžiagos apibūdinimas
                  
                  Bislizinato HCl cinko chelatas
                  Cheminė formulė:
                  Zn(C6H13N2O2)2 × 2HCl × 2H2O
                  CAS numeris: 23333–98–4
                  
                     Analizės metodas
                      (1)
                  
                  Lizino pašarų priede ir premiksuose kiekybinis nustatymas:
                  
                              —
                           
                           
                              jonų mainų chromatografija, taikant pokolonėlinio antrinių junginių gavimo ir fotometrinio aptikimo būdus (IEC-UV/FD), arba
                           
                        
                              —
                           
                           
                              VDLUFA 4.11.6 arba EN ISO 17180.
                           
                        Suminio lizino pašarų priede ir premiksuose kiekybinis nustatymas:
                  
                              —
                           
                           
                              induktyviai susietos plazmos atominė emisinė spektrometrija, ICP-AES (EN 15510), arba
                           
                        
                              —
                           
                           
                              induktyviai susietos plazmos atominė emisinė spektrometrija, ICP-AES, mineralizavus aukštame slėgyje (EN 15621).
                           
                        Suminio cinko pašarinėse žaliavose ir kombinuotuosiuose pašaruose kiekybinis nustatymas:
                  
                              —
                           
                           
                              induktyviai susietos plazmos atominė emisinė spektrometrija, ICP-AES (EN 15510), arba
                           
                        
                              —
                           
                           
                              induktyviai susietos plazmos atominė emisinė spektrometrija, ICP-AES, mineralizavus aukštame slėgyje (EN 15621), arba
                           
                        
                              —
                           
                           
                              atominės sugerties spektroskopija (Komisijos reglamentas (EB) Nr. 152/2009) (2).
                           
                        
               
                  Visų rūšių gyvūnai
               
               
                  —
               
               
                  —
               
               
                  Šunys ir katės: 200 (iš viso)
                  Lašišinės žuvys ir pieno pakaitalai veršeliams: 180 (iš viso)
                  Paršeliai, kiaulės, triušiai ir visos žuvys, išskyrus lašišines žuvis: 150 (iš viso)
                  Kitų rūšių ir kategorijų gyvūnai: 120 (iš viso)
               
               
                  
                              1.
                           
                           
                              Priedas sumaišomas su pašarais kaip premiksas.
                           
                        
                              2.
                           
                           
                              Cinko bislizinatas gali būti teikiamas rinkai ir naudojamas kaip priedas preparato forma.
                           
                        
                              3.
                           
                           
                              Priedo ir premiksų naudotojams pašarų ūkio subjektai nustato veikimo procedūras ir atitinkamas organizacines priemones, kad būtų išvengta pavojaus, susijusio su įkvėpimu, sąlyčiu su oda ir sąlyčiu su akimis. Jei šiomis procedūromis ir priemonėmis negalima iki priimtino lygio sumažinti pavojaus, priedas ir premiksai naudojami su tinkamomis asmens apsaugos priemonėmis.
                           
                        
               
                  2026 m. liepos 8 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports
      
         (2)  2009 m. sausio 27 d. Komisijos reglamentas (EB) Nr. 152/2009, nustatantis oficialiai pašarų kontrolei taikytinus Bendrijos ėminių ėmimo ir analizės metodus (OL L 54, 2009 2 26, p. 1).